b'\n_START_ARTICLE_\nP\xc3\xa1tria\n_START_PARAGRAPH_\n\xe2\x80\x9dP\xc3\xa1tria\xe2\x80\x9d (\xe2\x80\x9dIs\xc3\xa4nmaa\xe2\x80\x9d) Timor Lesten demokraattisen tasavallan eli It\xc3\xa4-Timorin kansallislaulu. Laulu esitettiin ensi kerran 28. marraskuuta 1975, jolloin It\xc3\xa4-Timor julistautui yksipuolisesti itsen\xc3\xa4iseksi Portugalista. Pian t\xc3\xa4m\xc3\xa4n j\xc3\xa4lkeen, 7. joulukuuta 1975, Indonesia miehitti maan. Laulun on s\xc3\xa4velt\xc3\xa4nyt Afonso de Araujo ja sen on sanoittanut runoilija Francisco Borja de Costa, joka sai surmansa Indonesian miehitt\xc3\xa4ess\xc3\xa4 maan._NEWLINE_Indonesian joukkojen vet\xc3\xa4ydytty\xc3\xa4 ja maan saavutettua itsen\xc3\xa4isyyden YK:n valvonnassa, P\xc3\xa1triasta tuli maan virallinen kansallislaulu 20. toukokuuta 2002. Laulu lauletaan portugaliksi, koska siit\xc3\xa4 ei ole virallista versiota tetumiksi, joka on maan toinen virallinen kieli.'